title: 2005/690/EB: 2005 m. liepos 18 d. Tarybos sprendimas dėl Europos ir Viduržemio jūros regiono valstybių susitarimo, įsteigiančio Europos bendrijos bei jos valstybių narių ir Alžyro Liaudies Demokratinės Respublikos asociaciją, sudarymo

text:
10.10.2005

               LT

               Europos Sąjungos oficialusis leidinys

               L 265/1

         TARYBOS SPRENDIMAS
   2005 m. liepos 18 d.
   dėl Europos ir Viduržemio jūros regiono valstybių susitarimo, įsteigiančio Europos bendrijos bei jos valstybių narių ir Alžyro Liaudies Demokratinės Respublikos asociaciją, sudarymo
   (2005/690/EB)
   EUROPOS SĄJUNGOS TARYBA,
   atsižvelgdama į Europos Bendrijos steigimo sutartį, ypač į jos 310 straipsnį kartu su 300 straipsnio 2 dalies pirmos pastraipos antruoju sakiniu ir 3 dalies antrąja pastraipa,
   atsižvelgdama į Komisijos pasiūlymą,
   atsižvelgdama į Europos Parlamento pritarimą (1),
   kadangi:

               (1)

               Europos ir Viduržemio jūros regiono valstybių susitarimas, įsteigiantis Europos Bendrijos bei jos valstybių narių ir Alžyro Liaudies Demokratinės Respublikos asociaciją, Europos Bendrijos vardu buvo pasirašytas 2002 m. balandžio 22 d. Valensijoje, su sąlyga, kad jis bus sudarytas vėliau.

               (2)

               Susitarimas turėtų būti patvirtintas,

         NUSPRENDĖ:
   1 straipsnis
   1.   Europos ir Viduržemio jūros regiono valstybių susitarimas, steigiantis Europos Bendrijos bei jos valstybių narių ir Alžyro Liaudies Demokratinės Respublikos asociaciją, prie jo pridedami priedai ir protokolai, bendros deklaracijos ir Europos Bendrijos deklaracijos, pridedamos prie galutinio akto, patvirtinami Europos Bendrijos vardu.
   2.   Šio straipsnio 1 dalyje paminėti tekstai pridedami prie šio sprendimo (2).
   2 straipsnis
   1.   Bendrijos poziciją Asociacijos taryboje ir Asociacijos komitete vadovaudamasi Komisijos pasiūlymu nustato Taryba arba tam tikrais atvejais Komisija, laikydamasi Sutarčių atitinkamų nuostatų.
   2.   Pagal Europos ir Viduržemio jūros valstybių asociacijos susitarimo 93 straipsnį Asociacijos tarybai pirmininkauja Tarybos pirmininkas. Asociacijos komitetui pirmininkauja Komisijos atstovas, vadovaudamasis šio komiteto darbo tvarkos taisyklėmis.
   3.   Sprendimą skelbti Asociacijos tarybos ir Asociacijos komiteto sprendimus Europos Sąjungos oficialiajame leidinyje kiekvienu atskiru atveju priima atitinkamai Taryba ir Komisija.
   3 straipsnis
   Tarybos pirmininkas įgaliojamas paskirti asmenį (-is), įgaliotą (-us) Europos Bendrijos vardu deponuoti Susitarimo 110 straipsnyje numatytą pranešimo aktą.

      Priimta Briuselyje, 2005 m. liepos 18 d.

            Tarybos vardu

            Pirmininkas

         J. STRAW

      (1)  OL C 279 E, 2003 11 20, p. 115.

      (2)  Autentiškas susitarimo tekstas lietuvių kalba bus paskelbtas Oficialiajame leidinyje vėliau.


title: 2011/623/BUSP: 2011 m. rugsėjo 16 d. Politinio ir saugumo komiteto sprendimas EUPOL RD Congo/1/2011 dėl EUPOL RD Congo vadovo įgaliojimų pratęsimo

text:
22.9.2011

               LT

               Europos Sąjungos oficialusis leidinys

               L 245/21

         POLITINIO IR SAUGUMO KOMITETO SPRENDIMAS EUPOL RD CONGO/1/2011
   2011 m. rugsėjo 16 d.
   dėl EUPOL RD Congo vadovo įgaliojimų pratęsimo
   (2011/623/BUSP)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 38 straipsnio trečią pastraipą,
   atsižvelgdamas į 2010 m. rugsėjo 23 d. Tarybos sprendimą 2010/576/BUSP dėl Europos Sąjungos policijos misijos vykdant saugumo sektoriaus reformą (SSR) ir jos sąsajos su teisingumo sistema Kongo Demokratinėje Respublikoje (EUPOL RD Congo) (1), ypač į jo 10 straipsnio 1 dalį,
   kadangi:

               (1)

               pagal Sprendimo 2010/576/BUSP 10 straipsnio 1 dalį Politinis ir saugumo komitetas (PSK) įgaliojamas pagal Sutarties 38 straipsnio trečią pastraipą priimti atitinkamus sprendimus EUPOL RD Congo politinės kontrolės ir strateginio vadovavimo jai tikslais. Šis įgaliojimas visų pirma apima įgaliojimus Sąjungos vyriausiojo įgaliotinio užsienio reikalams ir saugumo politikai (toliau – vyriausiasis įgaliotinis) siūlymu skirti misijos vadovą;

               (2)

               atsižvelgiant į 2010 m. spalio 8 d. vyriausiojo įgaliotinio siūlymą, PSK pagal Sprendimą EUPOL RD CONGO/1/2010 (2) misijos EUPOL RD Congo vadovu nuo 2010 m. spalio 1 d. paskyrė vyriausiąjį inspektorių Jean-Paul RIKIR;

               (3)

               2011 m. rugsėjo 12 d. Taryba priėmė Sprendimą 2011/537/BUSP (3), kuriuo partęsiama EUPOL RD Congo iki 2012 m. rugsėjo 30 d.;

               (4)

               2011 m. rugpjūčio 31 d. vyriausiasis įgaliotinis pasiūlė pratęsti vyriausiojo inspektoriaus Jean-Paul RIKIR kaip misijos EUPOL RD Congo vadovo įgaliojimus laikotarpiui iki 2012 m. rugsėjo 30 d.,

         PRIĖMĖ ŠĮ SPRENDIMĄ:
   1 straipsnis
   Europos Sąjungos policijos misijos vykdant saugumo sektoriaus reformą (SSR) ir jos sąsajos su teisingumu Kongo Demokratinėje Respublikoje (EUPOL RD Congo) vadovo vyriausiojo inspektoriaus Jean-Paul RIKIR įgaliojimai pratęsiami iki 2012 m. rugsėjo 30 d.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2011 m. rugsėjo 16 d.

            Politinio ir saugumo komiteto vardu

            Pirmininkas

         O. SKOOG

      (1)  OL L 254, 2010 9 29, p. 33.

      (2)  OL L 266, 2010 10 9, p. 60.

      (3)  OL L 236, 2011 9 13, p. 8.


title: 2017 m. rugsėjo 14 d. Tarybos sprendimas (BUSP) 2017/1561, kuriuo iš dalies keičiamas Sprendimas 2014/145/BUSP dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi

text:
15.9.2017

               LT

               Europos Sąjungos oficialusis leidinys

               L 237/72

         TARYBOS SPRENDIMAS (BUSP) 2017/1561
   2017 m. rugsėjo 14 d.
   kuriuo iš dalies keičiamas Sprendimas 2014/145/BUSP dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   atsižvelgdama į 2014 m. kovo 17 d. Tarybos sprendimą 2014/145/BUSP dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi (1), ypač jo 3 straipsnio 1 ir 3 dalis,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2014 m. kovo 17 d. Taryba priėmė Sprendimą 2014/145/BUSP;

               (2)

               2017 m. kovo 13 d. Taryba priėmė Sprendimą (BUSP) 2017/445 (2), kuriuo Sprendime 2014/145/BUSP nustatytos priemonės atnaujinamos dar šešių mėnesių laikotarpiui;

               (3)

               atsižvelgiant į tai, kad toliau vykdomi veiksmai, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi, Sprendimo 2014/145/BUSP galiojimas turėtų būti pratęstas dar šešių mėnesių laikotarpiui;

               (4)

               Taryba peržiūrėjo atskirus įrašus, pateiktus Sprendimo 2014/145/BUSP priede, ir nusprendė iš dalies pakeisti informaciją, susijusią su tam tikrais asmenimis ir subjektais;

               (5)

               iš asmenų ir subjektų, kuriems taikomos ribojamosios priemonės, sąrašo turėtų būti išbraukti keturi įrašai, susiję su jau mirusiais asmenims;

               (6)

               pasikeitus trijų subjektų nuosavybės struktūrai, Sprendimo 2014/145/BUSP priedas turėtų būti iš dalies pakeistas siekiant išlaikyti jiems taikomas priemones;

               (7)

               todėl Sprendimas 2014/145/BUSP turėtų būti atitinkamai iš dalies pakeistas,

         PRIĖMĖ ŠĮ SPRENDIMĄ:
   1 straipsnis
   Sprendimas 2014/145 iš dalies keičiamas taip:

               1)

               2 straipsnis papildomas šia dalimi:
               „7.   Nukrypstant nuo 2 dalies, valstybės narės gali leisti „Crimean Sea Ports“ skirtus mokėjimus už suteiktas paslaugas Kerčės žvejybos uoste, Jaltos komerciniame uoste ir Eupatorijos komerciniame uoste, taip pat už „Gosgidrografiya“ ir „Crimean Sea Ports“ padalinių „Port-Terminal“ teikiamas paslaugas.“

               2)

               6 straipsnio antra pastraipa pakeičiama taip:
               „Šis sprendimas taikomas iki 2018 m. kovo 15 d.“

         2 straipsnis
   Sprendimo 2014/145/BUSP priedas iš dalies keičiamas pagal šio sprendimo priedą.
   3 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Briuselyje 2017 m. rugsėjo 14 d.

            Tarybos vardu

            Pirmininkas

         A. ANVELT

      (1)  OL L 78, 2014 3 17, p. 16.

      (2)  2017 m. kovo 13 d. Tarybos sprendimas (BUSP) 2017/445, kuriuo iš dalies keičiamas Sprendimas 2014/145/BUSP dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi (OL L 67, 2017 3 14, p. 88).

      PRIEDAS
      Sprendimo 2014/145/BUSP priedas iš dalies keičiamas taip:

                  1)

                  išbraukiami su toliau nurodytais asmenimis susiję įrašai:
                  Asmenys

                              15.

                              Oleg Evgenevich PANTELEEV

                              44.

                              Valeriy Dmitrievich BOLOTOV

                              136.

                              Mikhail Sergeevich TOLSTYKH

                              139.

                              Sergey Anatolievich LITVIN

                  2)

                  išbraukiami su toliau nurodytais subjektais susiję įrašai:
                  Subjektai

                              2.

                              Akcinė bendrovė „Port Feodosia“

                              12.

                              Valstybės keltų įmonė „Kerch ferry“ („Kerčės keltas“)

                              14.

                              Akcinė bendrovė „Kerch seaport“ / „Kamysh-Burun“

                  3)

                  įtraukiamas šis subjektas:
                  Subjektai

                              Pavadinimas

                              Identifikuojamoji informacija

                              Motyvai

                              Įtraukimo į sąrašą data

                              38.

                              Krymo Respublikos valstybės unitarinė įmonė „Crimean Sea Ports“ (Государственное унитарное
                              предприятие Республики Крым „Крымские морские порты“), įskaitant filialus:

                                          —

                                          Feodosia Commercial Port (Fodosijos komercinis uostas),

                                          —

                                          Kerch Ferry (Kerčės keltas),

                                          —

                                          Kerch Commercial Port (Kerčės komercinis uostas).

                                          28 Kirova Street

                                          Kerch 298312

                                          Crimea

                                    (298312, Республика Крым, гор. Керчь, ул. Кирова, дом 28)

                              2014 m. kovo 17 d.„Krymo Parlamentas“ priėmė Rezoliuciją Nr. 1757-6/14 „Dėl kai kurių bendrovių, priklausančių Ukrainos infrastruktūros arba žemės ūkio ministerijoms, nacionalizavimo“, o 2014 m. kovo 26 d. – Rezoliuciją Nr. 1865-6/14 „Dėl valstybės įmonės „Crimean Sea Ports“ („О Государственном предприятии „Крымские морские порты“), kuriomis skelbiama, kad „Krymo Respublikos“ vardu nusavinamas kelioms valstybės įmonėms, kurios buvo sujungtos į Krymo Respublikos valstybės unitarinę įmonę „Crimean Sea Ports“, priklausantis turtas. Taigi, faktiškai tos įmonės buvo konfiskuotos Krymo „valdžios institucijų“, o „Crimean Sea Ports“ gavo naudos dėl jų nuosavybės teisių neteisėto perdavimo.

                              2017 9 16

                  4)

                  Įrašai apie toliau išvardytus asmenis ir subjektus pakeičiami šiais įrašais:
                  Asmenys

                              Vardas, pavardė

                              Identifikuojamoji informacija

                              Motyvai

                              Įtraukimo į sąrašą data

                              1.

                              Sergey Valeryevich AKSYONOV,
                              Sergei Valerievich AKSЁNOV (Сергей Валерьевич АКСЕНОВ),
                              Serhiy Valeriyovych AKSYONOV (Сергiй Валерiйович Аксьонов)

                              Gimimo data: 1972 11 26
                              Gimimo vieta: Beltsy (Bălți), dabar Moldovos Respublika

                              2014 m. vasario 27 d. S. V. Aksyonov Krymo Aukščiausiosios Rados buvo išrinktas „Krymo Ministru Pirmininku“ dalyvaujant Rusijai palankiems ginkluotiems asmenims. 2014 m. kovo 1 d. jo „išrinkimą“ laikinai einantis Ukrainos Prezidento pareigas Oleksandr Turchynov dekretu paskelbė nekonstituciniu. Jis vykdė aktyvią lobistinę veiklą, kad 2014 m. kovo 16 d. įvyktų „referendumas“, ir buvo vienas iš asmenų, pasirašiusių 2014 m. kovo 18 d.„sutartį dėl Krymo prisijungimo prie Rusijos Federacijos“. 2014 m. balandžio 9 d. Prezidentas V. Putinas jį paskyrė į laikinai einančio vadinamosios „Krymo Respublikos“„vadovo“ pareigas. 2014 m. spalio 9 d. jis buvo oficialiai „išrinktas“ vadinamosios „Krymo Respublikos“„vadovu“. Vėliau S. V. Aksyonov dekretu paskelbė, kad „vadovo“ ir „ministro pirmininko“ pareigos turi būti sujungtos.
                              Rusijos Valstybės Tarybos narys. Nuo 2017 m. sausio mėn. partijos „Vieningoji Rusija“ Aukščiausiosios tarybos narys.
                              Už dalyvavimą aneksavimo procese apdovanotas Rusijos valstybės pirmo laipsnio ordinu „Už nuopelnus tėvynei“.

                              2014 3 17

                              3.

                              Rustam Ilmirovich TEMIRGALIEV (Рустам Ильмирович ТЕМИРГАЛИЕВ)
                              Rustam Ilmyrovych TEMIRHALIIEV (Рустам Ільмирович ТЕМІРГАЛІЄВ)

                              Gimimo data: 1976 8 15
                              Gimimo vieta: Ulan-Ude (Ulan Udė), Buriatijos ATSR (Rusijos TFSR)

                              Kaip buvęs Krymo Ministro Pirmininko pavaduotojas R. I. Temirgaliev atliko svarbų vaidmenį „aukščiausiajai tarybai“ priimant sprendimus dėl 2014 m. kovo 16 d.„referendumo“, nukreipto prieš Ukrainos teritorinį vientisumą. Jis vykdė aktyvią lobistinę veiklą, kad Krymas būtų integruotas į Rusijos Federaciją.
                              2014 m. birželio 11 d. jis atsistatydino iš vadinamosios „Krymo Respublikos“„Ministro Pirmininko pirmojo pavaduotojo“ pareigų.
                              Toliau aktyviai remia separatistų veiksmus ir politiką.

                              2014 3 17

                              5.

                              Aleksei Mikhailovich CHALIY (Алексей Михайлович Чалый)
                              Oleksiy Mykhaylovych CHALYY (Олексій Михайлович ЧАЛИЙ)

                              Gimimo data: 1961 6 13
                              Gimimo vieta: Maskva arba Sevastopolis

                              2014 m. vasario 23 d. O. M. Chaliy, gavęs liaudies pritarimą, tapo „Sevastopolio liaudies meru“ ir sutiko su šio „balsavimo“ rezultatais. Jis vykdė aktyvią kampaniją, kad po 2014 m. kovo 16 d. referendumo Sevastopolis taptų atskiru Rusijos Federacijos vienetu. Jis buvo vienas iš asmenų, pasirašiusių 2014 m. kovo 18 d.„sutartį dėl Krymo prisijungimo prie Rusijos Federacijos“. 2014 m. balandžio 1–14 d. jis laikinai ėjo Sevastopolio „valdytojo“ pareigas; taip pat buvo „išrinktas“ Sevastopolio miesto „įstatymų leidžiamosios asamblėjos“ pirmininku. Sevastopolio miesto „įstatymų leidžiamosios asamblėjos“ narys.
                              Už dalyvavimą aneksavimo procese apdovanotas Rusijos valstybės pirmo laipsnio ordinu „Už nuopelnus tėvynei“.

                              2014 3 17

                              21.

                              Aleksandr Viktorovich GALKIN (Александр Викторович ГАЛКИН)

                              Gimimo data: 1958 3 22
                              Gimimo vieta: Ordzhonikidze (Ordžonikidzė), Šiaurės Osetijos ATSR

                              Buvęs Rusijos pietų karinės apygardos (PKA), kurios pajėgos yra Kryme, vadas; Galkin vadovauja Juodosios jūros laivynui; didelė pajėgų dalis į Krymą įvesta per PKA.
                              PKA pajėgos yra dislokuotos Kryme. Jis yra atsakingas už tą Rusijos karinių pajėgų Kryme dalį, kuri kenkia Ukrainos suverenitetui ir padėjo Krymo valdžios institucijoms užkirsti kelią viešoms demonstracijoms prieš veiksmus siekiant surengti referendumą ir prieš integraciją į Rusiją. Be to, ši apygarda kontroliuoja Juodosios jūros laivyną.
                              Šiuo metu dirba Rusijos gynybos ministerijos centriniame aparate. Nuo 2017 m sausio 19 d. gynybos ministro padėjėjas.

                              2014 3 17

                              45.

                              Andrei Evgenevich PURGIN (Андрей Евгеньевич ПУРГИН)
                              Andriy Yevhenovych PURHIN (Андрiй Євгенович ПУРГIН)

                              Gimimo data: 1972 1 26
                              Gimimo vieta: Doneckas

                              Aktyvus separatistų veiksmų dalyvis ir organizatorius, „Rusijos turistų“ veiksmų Donecke koordinatorius. „Pilietinės Donbaso iniciatyvos už Eurazijos Sąjungą“ vienas iš įkūrėjų. Buvęs „Ministrų Tarybos pirmininko pirmasis pavaduotojas“. Iki 2015 m. rugsėjo 4 d.„Donecko Liaudies Respublikos liaudies tarybos pirmininkas“.
                              Nuo 2017 m. vasario mėn. iš jo vadinamosios „Liaudies tarybos“ sprendimu buvo atimti „Donecko Liaudies Respublikos liaudies tarybos“ nario įgaliojimai.
                              Toliau aktyviai remia separatistų veiksmus ir politiką.

                              2014 4 29

                              47.

                              Sergey Gennadevich TSYPLAKOV (Сергей Геннадьевич ЦЫПЛАКОВ)
                              Serhiy Hennadiyovych TSYPLAKOV (Сергій Геннадійович ЦИПЛАКОВ)

                              Gimimo data: 1983 5 1
                              Gimimo vieta: Khartsyzsk (Charcyzkas), Donecko sritis

                              Vienas iš ideologiniu požiūriu radikalios organizacijos „Donbaso liaudies kariuomenė“ vadovų. Jis aktyviai dalyvavo užimant kelis valstybinius pastatus Donecko regione.
                              „Donecko Liaudies Respublikos liaudies tarybos“ narys, „Liaudies tarybos Informacijos politikos ir informacinių technologijų komiteto“ pirmininkas.

                              2014 4 29

                              53.

                              Oleg Grigorievich KOZYURA (Олег Григорьевич КОЗЮРА)
                              Oleh Hryhorovych KOZYURA (Олег Григорович КОЗЮРА)

                              Gimimo data: 1965 12 30 arba 1962 12 19
                              Gimimo vieta: Simferopol (Simferopolis), Krymas arba Zaporizhia (Zaporožė)

                              Buvęs Federalinės migracijos tarnybos Sevastopolio padalinio vadovas. Atsakingas už sistemingą ir pagreitintą Rusijos pasų išdavimą Sevastopolio gyventojams.
                              Šiuo metu Sevastopolio savivaldybės tarybos nario Mikhail Chaly padėjėjas.

                              2014 5 12

                              58.

                              Roman Viktorovich LYAGIN (Роман Викторович ЛЯГИН)
                              Roman Viktorovych LIAHIN (Роман Вікторович ЛЯГІН)

                              Gimimo data: 1980 5 30
                              Gimimo vieta: Doneckas, Ukraina

                              Buvęs „Donecko Liaudies Respublikos“ Centrinės rinkimų komisijos vadovas. Aktyviai organizavo 2014 m. gegužės 11 d. referendumą dėl „Donecko Liaudies Respublikos“ apsisprendimo. Buvęs „Darbo ir socialinės politikos ministras“.
                              Toliau aktyviai remia separatistų veiksmus ir politiką.

                              2014 5 12

                              61.

                              Igor Sergeievich SHEVCHENKO (Игорь Сергеевич Шевченко)

                              Gimimo data: 2 9
                              Gimimo vieta: Sevastopol (Sevastopolis), Krymas

                              Sevastopolio prokuroras. Aktyviai įgyvendina Rusijos įvykdytą Sevastopolio aneksiją.

                              2014 5 12

                              68.

                              Aleksey Vyacheslavovich KARYAKIN (Алексей Вячеславович КАРЯКИН)
                              Oleksiy Vyacheslavovych KARYAKIN (Олексій В'ячеславович КАРЯКІН)

                              Gimimo data: 1980 4 7 arba 1979 4 7
                              Gimimo vieta: Stakhanovas, Luhansko sritis

                              Iki 2016 m. kovo 25 d. – vadinamasis „Luhansko Liaudies Respublikos aukščiausiosios tarybos pirmininkas“. Buvęs vadinamosios „Luhansko Liaudies Respublikos liaudies tarybos“ narys.
                              Atsakingas už „aukščiausiosios tarybos“, atsakingos už Rusijos Federacijai pateiktą prašymą pripažinti „Luhansko Liaudies Respublikos“ nepriklausomybę, separatistinę „Vyriausybinę“ veiklą.
                              Pasirašė susitarimo memorandumą dėl „Naujosios Rusijos (Novorossiya) sąjungos“.
                              Toliau aktyviai remia separatistų veiksmus ir politiką.

                              2014 7 12

                              73.

                              Mikhail Efimovich FRADKOV (Михаил Ефимович ФРАДКОВ)

                              Gimimo data: 1950 9 1
                              Gimimo vieta: Kurumoch, Kuibyshev region (Kuibyševo regionas)

                              Buvęs Rusijos Federacijos Saugumo tarybos nuolatinis narys; buvęs Rusijos Federacijos Užsienio žvalgybos tarnybos direktorius. Būdamas Saugumo tarybos, kuri konsultuoja nacionalinio saugumo klausimais ir juos koordinuoja, nariu, dalyvavo formuojant Rusijos Vyriausybės politiką, kuria kėsinamasi į Ukrainos teritorinį vientisumą, suverenitetą ir nepriklausomybę.
                              Nuo 2017 m. sausio 4 d. – Rusijos strateginių tyrimų instituto direktorius. Jis taip pat yra „Almaz-Antey“ direktorių valdybos pirmininkas.
                              Toliau aktyviai remia separatistų veiksmus ir politiką.

                              2014 7 25

                              86.

                              Serhii Anatoliyovych ZDRILIUK, dar žinomas kaip Abwehr
                              (Сергей Анатольевич ЗДРИЛЮК)
                              (Сергій Анатолійович ЗДРИЛЮК)

                              Gimimo data: 1972 6 23 (arba 1972 7 23)
                              Gimimo vieta: Vinnytsia region (Vinycios regionas)

                              Igor Strelkov/Girkin vyresnysis padėjėjas, atsakingas už veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi. Taigi, priimdamas šias pareigas ir jas eidamas, S. A. Zdriliuk rėmė veiksmus ir politiką, kuriais kenkiama Ukrainos teritoriniam vientisumui, suverenitetui ir nepriklausomybei.
                              Toliau aktyviai remia separatistų veiksmus ir politiką.

                              2014 7 25

                              87.

                              Vladimir ANTYUFEYEV (dar žinomas kaip Vladimir SHEVTSOV, Vladimir Iurievici ANTIUFEEV, Vladimir Gheorghievici ALEXANDROV, Vadim Gheorghievici SHEVTSOV)
                              (Владимир Антюфеев)

                              Gimimo data: 1951 2 19
                              Gimimo vieta: Novosibirsk (Novosibirskas)

                              Buvęs „valstybės saugumo ministras“ separatistiniame Padniestrės regione. Buvęs „Donecko Liaudies Respublikos“ ministro pirmininko pirmasis pavaduotojas, atsakingas už saugumą ir teisėsaugą. Eidamas šias pareigas jis buvo atsakingas už vadinamosios „Donecko Liaudies Respublikos vyriausybės“ separatistinę „vyriausybinę“ veiklą.
                              Toliau aktyviai remia separatistų veiksmus ir politiką.

                              2014 7 25

                              93.

                              Konstantin Valerevich MALOFEEV
                              (Константин Валерьевич Малофеев)

                              Gimimo data: 1974 7 3
                              Gimimo vieta: Puschino (Puščinas), Maskvos sritis

                              K. V. Malofeev glaudžiai susijęs su Ukrainos separatistais Rytų Ukrainoje ir Kryme. Jis yra buvęs „Donecko liaudies respublikos“ vadinamojo „Ministro Pirmininko“ A. Y. Borodai darbdavys ir per Krymo aneksijos procesą yra susitikęs su vadinamosios Krymo Respublikos vadinamuoju Ministru Pirmininku S. V. Aksyonov. Ukrainos Vyriausybė pradėjo baudžiamąjį tyrimą dėl įtariamos jo materialinės ir finansinės paramos separatistams. Be to, jis padarė kelis viešus pareiškimus, paremdamas Krymo aneksiją ir Ukrainos inkorporavimą į Rusiją, ir, pažymėtina, 2014 m. birželio mėn. pareiškė, kad „visos Ukrainos į Rusiją inkorporuoti neįmanoma. Galbūt (Ukrainos) rytus.“
                              Taigi, K. V. Malofeev savo veiksmais remia Rytų Ukrainos destabilizavimą.

                              2014 7 30

                              127.

                              Oleg Evgenevich BUGROV (Олег Евгеньевич БУГРОВ)
                              Oleh Yevhenovych BUHROV (Олег Євгенович БУГРОВ)

                              Gimimo data: 1969 8 29 arba 1973
                              Gimimo vieta: Sverdlovsk (Sverdlovskas), Luhanskas

                              Buvęs vadinamosios „Luhansko Liaudies Respublikos“„gynybos ministras“.
                              Taigi, priimdamas ir eidamas šias pareigas, jis aktyviai rėmė veiksmus ir politiką, kuriais kenkiama Ukrainos teritoriniam vientisumui, suverenitetui ir nepriklausomybei, ir toliau destabilizavo padėtį Ukrainoje.

                              2014 11 29

                              131.

                              Yevgeniy Vyacheslavovich ORLOV (dar žinomas kaip Yevhen Vyacheslavovych ORLOV)
                              (Евгений Вячеславович ОРЛОВ)

                              Gimimo data: 1980 5 10 arba 1983 10 21
                              Gimimo vieta: Snezhnoye, Donecko sritis
                              г. Снежное, Донецкой области

                              Vadinamosios „Donecko Liaudies Respublikos“„nacionalinės tarybos“ narys. Visuomeninio judėjimo „Free Donbass“ („Laisvas Donbasas“) pirmininkas.
                              Taigi, priimdamas ir eidamas šias pareigas, jis aktyviai rėmė veiksmus ir politiką, kuriais kenkiama Ukrainos teritoriniam vientisumui, suverenitetui ir nepriklausomybei, ir toliau destabilizavo padėtį Ukrainoje.

                              2014 11 29

                              137.

                              Eduard Aleksandrovich BASURIN (Эдуард Александрович БАСУРИН)
                              Eduard Oleksandrovych BASURIN (Едуард Олександрович БАСУРІН

                              Gimimo data: 1966 6 27
                              Gimimo vieta: Doneckas

                              Vadinamosios „Donecko Liaudies Respublikos“ gynybos ministro atstovas spaudai.
                              Taigi, priimdamas ir eidamas šias pareigas, jis aktyviai rėmė veiksmus ir politiką, kuriais kenkiama Ukrainos teritoriniam vientisumui, suverenitetui ir nepriklausomybei, ir toliau destabilizavo padėtį Ukrainoje.
                              Toliau aktyviai vadovauja karo veiksmams vadinamojoje „DLR“.

                              2015 2 16

                              143.

                              Evgeny Vladimirovich MANUYLOV (Евгений Владимирович МАНУЙЛОВ)
                              Yevhen Volodymyrovych MANUYLOV (Євген Володимирович МАНУЙЛОВ)

                              Gimimo data: 1967 1 5
                              Gimimo vieta: Baranykivka, Bilovodsk Raion (Belovodsko rajonas), Luhansko sritis
                              с. Бараниковка Беловодского района Луганской области

                              Vadinamosios „Luhansko Liaudies Respublikos“„finansų ministras“.
                              Taigi, priimdamas ir eidamas šias pareigas, jis aktyviai rėmė veiksmus ir politiką, kuriais kenkiama Ukrainos teritoriniam vientisumui, suverenitetui ir nepriklausomybei, ir toliau destabilizavo padėtį Ukrainoje.

                              2015 2 16

                              147.

                              Anatoly Ivanovich ANTONOV (Анатолий Иванович Антонов)

                              Gimimo data: 1955 5 15
                              Gimimo vieta: Omsk (Omskas)

                              Buvęs gynybos ministro pavaduotojas; eidamas tas pareigas buvo susijęs su Rusijos pajėgų dislokavimo Ukrainoje rėmimu.
                              Pagal esamą Rusijos gynybos ministerijos struktūrą, eidamas tas pareigas, jis dalyvavo formuojant ir įgyvendinant Rusijos vyriausybės politiką. Šia politika keliama grėsmė Ukrainos teritoriniam vientisumui, suverenitetui ir nepriklausomybei.
                              Nuo 2016 m. gruodžio 28 d. užsienio reikalų ministro pavaduotojas.

                              2015 2 16

                        Subjektai

                              Pavadinimas

                              Identifikuojamoji informacija

                              Motyvai

                              Įtraukimo į sąrašą data

                              1.

                              „Krymo Respublikos“ valstybės unitarinė įmonė „Chernomorneftegaz“
                              (anksčiau žinoma kaip „PJSC Chernomorneftegaz“)

                              Prospekt Kirov 52, Simferopolis, Krymas, 295000
                              пр. Кирова52, г. Симферополь, Крым, 295000
                              Telefono numeris:
                              +7 (3652) 66-70-00
                              +7 (3652) 66-78-00

                              2014 m. kovo 17 d.„Krymo Parlamentas“ priėmė rezoliuciją, kuria paskelbė apie įmonei „Chernomorneftegaz“ priklausančio turto nusavinimą „Krymo Respublikos“ vardu. Taigi, Krymo „valdžios institucijos“ yra faktiškai konfiskavusios šią įmonę. 2014 m. lapkričio 29 d. perregistruota kaip „Krymo Respublikos“ valstybės unitarinė įmonė „Chernomorneftegaz“ (Государственное унитарное предприятие Республики Крым „Черноморнефтегаз“). Steigėjas: Krymo Respublikos kuro ir energetikos ministerija (Министерство топлива и энергетики Республики Крым).

                              2014 5 12

                              3.

                              Vadinamoji „Luhansko Liaudies Respublika“,
                              „Луганская народная республика“,
                              „Luganskaya narodnaya respublika“

                              Oficiali interneto svetainė:
                              http://lugansk-online.info
                              Telefono numeris:
                              +38-099-160-74-14

                              Vadinamoji „Luhansko Liaudies Respublika“ buvo įkurta 2014 m. balandžio 27 d.
                              Atsakinga už neteisėto referendumo organizavimą 2014 m. gegužės 11 d.2014 m. gegužės 12 d. paskelbta nepriklausomybė.
                              2014 m. gegužės 22 d. vadinamosios Donecko ir Luhansko „Liaudies Respublikos“ sukūrė vadinamąją „Federalinę Novorusijos Valstybę“.
                              Taip pažeidžiama Ukrainos konstitucinė teisė ir atitinkamai tarptautinė teisė, taigi, kenkiama Ukrainos teritoriniam vientisumui, suverenitetui ir nepriklausomybei.
                              Ji taip pat susijusi su ėmimu į separatistinę „Pietryčių armiją“ ir kitas neteisėtas ginkluotas separatistų grupuotes, taip kenkiant Ukrainos stabilumui ir saugumui.

                              2014 7 25

                              5.

                              Vadinamoji „Federalinė Novorusijos Valstybė“
                              „Федеративное государство Новороссия“
                              „Federativnoye Gosudarstvo Novorossiya“

                              Oficialūs pranešimai spaudai:
                              http://novorossia.su/official
                              http://frn2016.netdo.ru/
                              https://www.novorosinform.org/

                              2014 m. gegužės 24 d. vadinamosios Donecko ir Luhansko „Liaudies Respublikos“ pasirašė susitarimą dėl nepripažintos vadinamosios „Federalinės Novorusijos Valstybės“ sukūrimo.
                              Taip pažeidžiama Ukrainos konstitucinė teisė ir atitinkamai tarptautinė teisė, taigi, kėsinamasi į Ukrainos teritorinį vientisumą, suverenitetą ir nepriklausomybę.

                              2014 7 25

                              6.

                              Tarptautinė visuomeninių susivienijimų sąjunga „Didžioji Dono armija“
                              Международный Союз Общественных Объединений „Всевеликое Войско Донское“

                              Oficiali interneto svetainė:
                              http://xn--80aaaajfjszd7a3b0e.xn--p1ai/
                              Telefono numeris:
                              +7-8-908-178-65-57
                              Socialinė žiniasklaida: „Kazokų nacionalinė gvardija“http://vk.com/kazak_nac_guard
                              Adresas: 346465 Russia, Rostov Region, October District, St Zaplavskaya, Str Shosseynaya 1
                              Kitas adresas: Voroshilovskiy Prospekt 12/85-87/13, Rostovas prie Dono

                              „Didžioji Dono armija“ įsteigė „Kazokų nacionalinę gvardiją“, atsakingą už kovą su Ukrainos vyriausybės pajėgomis Rytų Ukrainoje, taip kenkiant Ukrainos teritoriniam vientisumui, suverenitetui ir nepriklausomybei, taip pat kėsinantis į Ukrainos stabilumą arba saugumą.
                              Susijusi su Nikolay KOZITSYN, kuris yra Kazokų pajėgų vadas, atsakingas už vadovavimą separatistams Rytų Ukrainoje, kovojantiems su Ukrainos vyriausybės pajėgomis.

                              2014 7 25

                              7.

                              „Sobol“,
                              „СОБОЛЬ“

                              Oficiali interneto svetainė:
                              http://soboli.net
                              Socialinė žiniasklaida:
                              http://vk.com/sobolipress
                              Telefono numeris:
                              (0652) 60-23-93
                              El. paštas: SoboliPress@gmail.com
                              Adresas: Krymas, Simferopolis, str. Kiev, 4 (centrinės autobusų stoties rajonas)

                              Radikali sukarinta organizacija, atsakinga už atvirą paramą jėgos naudojimui siekiant nutraukti Ukrainos kontrolę Kryme, taip kenkiant Ukrainos teritoriniam vientisumui, suverenitetui ir nepriklausomybei.
                              Atsakinga už separatistų mokymą kovoti su Ukrainos vyriausybės pajėgomis Rytų Ukrainoje, taip kėsinantis į Ukrainos stabilumą ar saugumą.

                              2014 7 25

                              13.

                              Sevastopolio miesto valstybės unitarinė įmonė „Sevastopol seaport“
                              ГУП ГС ‘Севастопольский морской порт’
                              (anksčiau žinoma kaip valstybės įmonė „Sevastopol commercial seaport“,
                              Государственное предприятие „Севастопольский морской торговьй порт“,
                              Gosudarstvenoye predpriyatiye Sevastopolski morskoy torgovy port)

                              Nakhimov Square 5, 299011, Sevastopolis
                              (пл. Нахимова, 5, г. Севастополь, 299011.)
                              Kodas: 1149204004707

                              Šio subjekto nuosavybė buvo perduota pažeidžiant Ukrainos teisę. 2014 m. kovo 17 d.„Krymo Parlamentas“ priėmė rezoliuciją Nr. 1757-6/14 „Dėl kai kurių bendrovių, priklausančių Ukrainos infrastruktūros arba žemės ūkio ministerijoms, nacionalizavimo“, kuria skelbiama, kad „Krymo Respublikos“ vardu nusavinamas valstybės įmonei „Sevastopol commercial seaport“ priklausantis turtas. Taigi, Krymo „valdžios institucijos“ yra faktiškai konfiskavusios šią įmonę. Pagal prekybos apimtį tai yra didžiausias komercinis jūrų uostas Kryme. 2014 m. birželio 6 d. perregistruota kaip Sevastopolio miesto valstybės unitarinė įmonė „Sevastopol seaport“ (Государственное унитарное предприятие города Севастополя „Севастопольский морской порт“). Steigėjas: Sevastopolio valdžia (Правительство Севастополя).

                              2014 7 25

                              15.

                              „Krymo Respublikos“ valstybės unitarinė įmonė „Universal-Avia“
                              Государственное унитарное предприятие Республики Крым ‘Универсал-Авиа’
                              (anksčiau žinoma kaip valstybės įmonė „Universal-Avia“,
                              Государственном предприятии „Универсал-Авиа“,
                              Gosudarstvenoye predpriyatiye „Universal-Avia“)

                              Aeroflotskaya Street 5, 295024, Simferopolis
                              ул. Аэрофлотская, дом 5,295024, г. Симферополь

                              Šio subjekto nuosavybė buvo perduota pažeidžiant Ukrainos teisę. 2014 m. kovo 24 d.„Krymo Parlamento prezidiumas“ priėmė sprendimą „Dėl valstybinės įmonės „Gosudarstvenoye predpriyatiye Universal-Avia“ („О Государственном предприятии „Универсал-Авиа“)“Nr. 1794-6/14, kuriuo skelbiama, kad „Krymo Respublikos“ vardu nusavinamas valstybės įmonei „Universal-Avia“ priklausantis turtas. Taigi, Krymo „valdžios institucijos“ yra faktiškai konfiskavusios šią įmonę. 2015 m. sausio 15 d. perregistruota kaip „Krymo Respublikos“ valstybės unitarinė įmonė (Государственное унитарное предприятие Республики Крым „Универсал-Авиа“). Steigėjas: Krymo Respublikos transporto ministerija (Министерство транспорта Республики Крым).

                              2014 7 25

                              17.

                              Krymo respublikos įmonė
                              „Azov distillery plant“ Крымское республиканское предприятие „Азовский ликёроводочннй Завод“
                              Azovsky likerovodochny zavod

                                          40 Zeleznodorozhnaya str.,

                                          296178 Azovskoye, Jankoysky district

                                          (Джанкойский район, 296178

                                          пгт Азовское, ул. Железнодорожная, 40)

                                    kodas: 01271681

                              Šio subjekto nuosavybė buvo perduota pažeidžiant Ukrainos teisę. 2014 m. balandžio 9 d.„Krymo Parlamento prezidiumas“ priėmė sprendimą Nr. 1991-6/14 „Dėl 2014 m. kovo 26 d. Krymo Respublikos Valstybės Tarybos rezoliucijos“ Nr. 1836-6/14 „Dėl agropramoninio komplekso įmonių, institucijų ir organizacijų, esančių Krymo Respublikos teritorijoje, nuosavybės nacionalizavimo“ pakeitimų, kuriuo skelbiama, kad „Krymo Respublikos“ vardu nusavinamas „Azovsky likerovodochny zavod“ priklausantis turtas. Taigi, Krymo „valdžios institucijos“ yra faktiškai konfiskavusios šią įmonę.
                              Pranešama, kad paskelbta bankrutavusia. Valdoma „Sinergiya“.

                              2014 7 25

                              18.

                              Rusijos Federacijos Prezidento administracijos federalinė valstybės biudžetinė įmonė „Production-Agrarian Union „Massandra“
                              ‘Производственно-аграрное объединение „Массандра“ Управления делами Президента Российской Федерации’
                              (anksčiau žinoma kaip valstybės koncernas „National Association of producers“
                              „Massandra“ Национальное производственно-аграрное объединение „Массандра“
                              Nacionalnoye proizvodstvenno agrarnoye obyedinenye Massandra)

                              298650, Crimea, Yalta, Massandra, str.Vinodela Egorova 9.

                                          298650, Крым, г. Ялта,

                                          пгт. Массандра,

                                          ул. Винодела Егорова, д.9

                                    interneto svetainė: http://massandra.su

                              Šio subjekto nuosavybė buvo perduota pažeidžiant Ukrainos teisę. 2014 m. balandžio 9 d.„Krymo Parlamento prezidiumas“ priėmė sprendimą Nr. 1991-6/14 „Dėl kovo 26 d. Krymo Respublikos Valstybės Tarybos rezoliucijos“ Nr. 1836-6/14 „Dėl agropramoninio komplekso įmonių, institucijų ir organizacijų, esančių „Krymo Respublikos“ teritorijoje, nuosavybės nacionalizavimo „pakeitimų, kuriuo skelbiama, kad „Krymo Respublikos“ vardu nusavinamas valstybės koncernui „National Association of producers „Massandra“ priklausantis turtas. Taigi, Krymo „valdžios institucijos“ yra faktiškai konfiskavusios šią įmonę. 2014 m. rugpjūčio 1 d. perregistruota kaip Rusijos Federacijos Prezidento administracijos federalinė valstybės biudžetinė įmonė „Proizvodstvenno agrarnoye obyedinenye „Massandra“ (Федеральное государственное унитарное предприятие „Производственно-аграрное объединение „Массандра“ Управления делами Президента Российской Федерации). Steigėjas: Rusijos Federacijos Prezidento administracija (Управление делами Президента Российской Федерации).

                              2014 7 25

                              19.

                              Federalinė valstybės biudžetinė mokslo ir mokslinių tyrimų įstaiga „Visos Rusijos nacionalinis mokslinių tyrimų vynuogių auginimo ir vyno gamybos srityje institutas „Magarach“, Rusijos mokslų akademija
                              Федеральное государственное бюджетное учреждение науки „Всероссийский национальный научно-исследовательский институт виноградарства и виноделия „Магарач“ РАН“
                              (Anksčiau žinoma kaip „Krymo Respublikos“ valstybės unitarinė įmonė „Nacionalinis vyno institutas „Magarach“
                              Anksčiau žinoma kaip: „Nacionalinio vyno instituto valstybės įmonė „Magarach“
                              Государственное предприятие Агрофирма „Магарач“ Национального института винограда и вина „Магарач“
                              Gosudarstvenoye predpriyatiye „Agrofirma Magarach“ nacionalnogo instituta vinograda i vina „Magarach“)

                              298600, Kirov Street. 31 Yalta, Crimea
                              298600, Крым, г. Ялта, ул. Кирова, 31

                              Šio subjekto nuosavybė buvo perduota pažeidžiant Ukrainos teisę. 2014 m. balandžio 9 d.„Krymo Parlamento prezidiumas“ priėmė sprendimą Nr. 19916/14 „Dėl 2014 m. kovo 26 d. Krymo Respublikos Valstybės Tarybos rezoliucijos Nr. 18366/14 „Dėl agropramoninio komplekso įmonių, institucijų ir organizacijų, esančių Krymo Respublikos teritorijoje, nuosavybės nacionalizavimo“ pakeitimų, kuriuo skelbiama, kad „Krymo Respublikos“ vardu nusavinamas valstybės koncernui „Agrofirma Magarach“ (nacionalnogo instituta vinograda i vina „Magarach“) priklausantis turtas. Taigi, Krymo „valdžios institucijos“ yra faktiškai konfiskavusios šią įmonę. 2015 m. sausio 15 d. perregistruota kaip Krymo Respublikos valstybės unitarinė įstaiga „National Institute of Wine „Magarach“ (Государственное бюджетное учреждение Республики Крым „НАЦИОНАЛЬНЫЙ НАУЧНО-ИССЛЕДОВАТЕЛЬСКИЙ ИНСТИТУТ ВИНОГРАДА И ВИНА „МАГАРАЧ“). Steigėjas: Krymo Respublikos žemės ūkio ministerija (Министерство сельского хозяйства Республики Крым).
                              2017 m. vasario 7 d.„Krymo Respublikos“ valstybės unitarinė įmonė „National Institute of Wine „Magarach“ buvo pertvarkyta į federalinę biudžetinę mokslo įstaigą „Visos Rusijos vynuogininkystės ir vyno gamybos mokslinių tyrimų institutas „Magarach“, Rusijos mokslų akademija

                              2014 7 25

                              20.

                              „Krymo Respublikos“ valstybės įmonė „S putojančio vyno gamykla „Novy Svet“
                              Государственное унитарное предприятие Республики Крым „Завод шампанских вин „Новый Свет“
                              Anksčiau žinoma kaip „Krymo Respublikos“ valstybės unitarinė įmonė „Factory of sparkling wine „Novy Svet“
                              (anksčiau žinoma kaip valstybės įmonė putojančio vyno gamykla „Novy Svet“
                              Государственное предприятие Завод шампанских вин „Новый свет“
                              Gosudarstvenoye predpriyatiye „Zavod shampanskykh vin Novy Svet“)

                              298032, Crimea, Sudak, urban village Novy Svet, str. Shalapina 1.
                              298032, Крым, г. Судак, пгт. Новый Свет, ул. Шаляпина, д. 1

                              Šio subjekto nuosavybė buvo perduota pažeidžiant Ukrainos teisę. Balandžio 9 d. „Krymo Parlamento prezidiumas“ priėmė sprendimą Nr. 1991-6/14 „Dėl 2014 m. kovo 26 d. Krymo Respublikos Valstybės Tarybos rezoliucijos“ Nr. 1836-6/14 „Dėl agropramoninio komplekso įmonių, institucijų ir organizacijų, esančių „Krymo Respublikos“ teritorijoje, nuosavybės nacionalizavimo „pakeitimų“, kuriuo skelbiama, kad „Krymo Respublikos“ vardu nusavinamas valstybės įmonei „Zavod shampanskykh vin Novy Svet“ priklausantis turtas. Taigi, Krymo „valdžios institucijos“ yra faktiškai konfiskavusios šią įmonę. 2015 m. sausio 4 d. perregistruota kaip Krymo Respublikos valstybės unitarinė įmonė „Factory of sparkling wine „Novy Svet“ (Государственное унитарное предприятие Республики Крым „Завод шампанских вин „Новый Свет“). Steigėjas: Krymo Respublikos žemės ūkio ministerija (Министерство сельского хозяйства Республики Крым).

                              2014 7 25

                              23.

                              RUSSIAN NATIONAL COMMERCIAL BANK (Rusijos nacionalinis komercinis bankas)
                              (Российский национальный коммерческий банк)

                              295000, Simferopol, Naberezhnaja str named after 60th anniversary of USSR, 34
                              295000, Симферополь,ул. Набережная имени 60–летия СССР, д. 34
                              interneto svetainė: http://www.rncb.ru/

                              Nuo tada, kai buvo neteisėtai aneksuotas Krymas, Rusijos nacionalinis komercinis bankas (Russian National Commercial Bank) (RNCB) visiškai perėjo vadinamosios „Krymo Respublikos“ nuosavybėn. 2016 m. sausio mėn. perėjo Federalinės valstybės turto valdymo agentūros, dar žinomos kaip „Rosimushchestvo“ (Федеральное агентство по управлению государственным имуществом (Росимущество), nuosavybėn.
                              Jis tapo dominuojančiu subjektu rinkoje, nors prieš aneksiją Kryme jokios veiklos nevykdė. Supirkdamas ar perimdamas Kryme veikusių besitraukiančių bankų filialus, Rusijos nacionalinis komercinis bankas materialiai ir finansiškai rėmė Rusijos vyriausybės veiksmus integruoti Krymą į Rusijos Federaciją, taip kenkiant Ukrainos teritoriniam vientisumui.

                              2014 7 30

                              25.

                              Peace to Luhansk Region (Mir Luganschine) Мир Луганщине

                              https://mir-lug.info/

                              Viešoji „organizacija“, pateikusi kandidatus 2014 m. lapkričio 2 d. vadinamosios „Luhansko Liaudies Respublikos“ vadinamuosiuose „rinkimuose“. Šiais „rinkimais“ pažeidžiama Ukrainos teisė ir todėl jie yra neteisėti.
                              Todėl oficialiai dalyvaudama neteisėtuose „rinkimuose“ ji aktyviai rėmė veiksmus ir politiką, kuriais kenkiama Ukrainos teritoriniam vientisumui, suverenitetui ir nepriklausomybei ir toliau destabilizuojama padėtis Ukrainoje. Jai vadovauja Igor PLOTNITSKY.

                              2014 11 29

                              26.

                              Free Donbass (dar žinomas kaip „Free Donbas“, „Svobodny Donbass“) Свободньιй Донбасс

                              http://www.odsd.ru/

                              Viešoji „organizacija“, pateikusi kandidatus 2014 m. lapkričio 2 d. vadinamosios „Donecko Liaudies Respublikos“ vadinamuosiuose „rinkimuose“. Šiais rinkimais pažeidžiama Ukrainos teisė ir todėl jie yra neteisėti.
                              Todėl oficialiai dalyvaudama neteisėtuose „rinkimuose“ ji aktyviai rėmė veiksmus ir politiką, kuriais kenkiama Ukrainos teritoriniam vientisumui, suverenitetui ir nepriklausomybei ir toliau destabilizuojama padėtis Ukrainoje.

                              2014 11 29

                              30.

                              „Sparta battalion“ (Batalionas „Sparta“)
                              „Батальон „Спарта““

                              Ginkluota separatistų grupuotė, kuri aktyviai rėmė veiksmus, kuriais kenkiama Ukrainos teritoriniam vientisumui, suverenitetui ir nepriklausomybei ir toliau destabilizuojama padėtis Ukrainoje.
                              Įeina į „Donecko Liaudies Respublikos“ vadinamojo „1-ojo armijos korpuso“ sudėtį.

                              2015 2 16

                              31.

                              „Somali battalion“ (Batalionas „Somali“)
                              „Батальон „Сомали““

                              Ginkluota separatistų grupuotė, kuri aktyviai rėmė veiksmus, kuriais kenkiama Ukrainos teritoriniam vientisumui, suverenitetui ir nepriklausomybei ir toliau destabilizuojama padėtis Ukrainoje.
                              Įeina į „Donecko Liaudies Respublikos“ vadinamojo „1-ojo armijos korpuso“ sudėtį.

                              2015 2 16

                              37.

                              Igor Strelkov vadovaujamas „Novorossiya“ (visuomeninis judėjimas „Novorossiya“)
                              Движение ‘Новороссия’ Игоря СТРЕЛКОВА

                              http://novorossia.pro/

                              Visuomeninis judėjimas „Novorossiya“/„New Russia“ buvo įkurtas Rusijoje 2014 m. lapkričio mėn.; jam vadovauja Rusijos karininkas Igor Strelkov/Girkin (nustatyta, kad jis yra Rusijos Federacijos ginkluotųjų pajėgų Generalinio štabo Vyriausiosios žvalgybos valdybos (GRU) darbuotojas).
                              Remiantis judėjimo nurodytais tikslais, jis siekia teikti visapusišką veiksmingą pagalbą judėjimui „Novorossiya“, be kita ko, padėdamas Rytų Ukrainoje kovojančiais liaudies kariuomenei ir taip remdamas politiką, kuria kenkiama Ukrainos teritoriniam vientisumui, suverenitetui ir nepriklausomybei.
                              Susijęs su į sąrašą įtrauktu asmeniu, kenkiančiu Ukrainos teritoriniam vientisumui.

                              2015 2 16


title: 2008/147/EB: 2008 m. sausio 28 d. Tarybos sprendimas dėl Europos bendrijos ir Šveicarijos Konfederacijos susitarimo dėl valstybės narės, atsakingos už trečiosios šalies piliečio vienoje iš valstybių narių arba Šveicarijos Konfederacijoje pateikto prieglobsčio prašymo nagrinėjimą, nustatymo kriterijų ir mechanizmų sudarymo Europos bendrijos vardu

text:
27.2.2008

               LT

               Europos Sąjungos oficialusis leidinys

               L 53/3

         TARYBOS SPRENDIMAS
   2008 m. sausio 28 d.
   dėl Europos bendrijos ir Šveicarijos Konfederacijos susitarimo dėl valstybės narės, atsakingos už trečiosios šalies piliečio vienoje iš valstybių narių arba Šveicarijos Konfederacijoje pateikto prieglobsčio prašymo nagrinėjimą, nustatymo kriterijų ir mechanizmų sudarymo Europos bendrijos vardu
   (2008/147/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 63 straipsnio 1 dalies a punktą, kartu su 300 straipsnio 2 dalies pirmos pastraipos pirmu sakiniu ir 3 dalies pirma pastraipa,
   atsižvelgdama į Komisijos pasiūlymą,
   atsižvelgdama į Europos Parlamento nuomonę,
   kadangi:

               (1)

               2002 m. birželio 17 d. Komisijai suteikus įgaliojimus, buvo baigtos derybos su Šveicarijos institucijomis dėl valstybės narės, atsakingos už trečiosios šalies piliečio vienoje iš valstybių narių arba Šveicarijoje pateikto prieglobsčio prašymo nagrinėjimą, nustatymo kriterijų ir mechanizmų.

               (2)

               Vadovaujantis 2004 m. spalio 25 d. Tarybos sprendimu ir atsižvelgiant į tai, kad susitarimas bus sudarytas vėliau, 2004 m. spalio 26 d. Europos bendrijos vardu buvo pasirašytas Europos bendrijos ir Šveicarijos Konfederacijos susitarimas dėl valstybės narės, atsakingos už trečiosios šalies piliečio vienoje iš valstybių narių arba Šveicarijoje pateikto prieglobsčio prašymo nagrinėjimą, nustatymo kriterijų ir mechanizmų.

               (3)

               Dabar Susitarimas turėtų būti patvirtintas.

               (4)

               Susitarimu įsteigiamas Jungtinis komitetas, įgaliotas priimti sprendimus tam tikrose srityse, todėl būtina nurodyti, kas šiame Komitete atstovauja Bendrijai.

               (5)

               Taip pat būtina numatyti procedūrą, nustatančią kaip priimama Bendrijos pozicija.

               (6)

               Vadovaudamosi Protokolo dėl Jungtinės Karalystės ir Airijos pozicijos, pridėto prie Europos Sąjungos sutarties ir Europos bendrijos steigimo sutarties, 3 straipsniu, Jungtinė Karalystė ir Airija dalyvauja priimant ir taikant šį sprendimą.

               (7)

               Vadovaudamasi Protokolo dėl Danijos pozicijos, pridėto prie Europos Sąjungos sutarties ir Europos bendrijos steigimo sutarties, 1 ir 2 straipsniais, Danija priimant šį sprendimą nedalyvauja, jis jai neprivalomas ir netaikomas,

         NUSPRENDĖ:
   1 straipsnis
   Europos bendrijos vardu šiuo sprendimu patvirtinami Europos bendrijos ir Šveicarijos Konfederacijos susitarimas dėl valstybės narės, atsakingos už trečiosios šalies piliečio vienoje iš valstybių narių arba Šveicarijoje pateikto prieglobsčio prašymo nagrinėjimą, nustatymo kriterijų ir mechanizmų ir susiję dokumentai, kuriuos sudaro Baigiamasis aktas ir Bendras pareiškimas dėl jungtinių komitetų bendrų posėdžių.
   Susitarimo, Baigiamojo akto ir Bendro pareiškimo tekstai pridedami prie šio sprendimo.
   2 straipsnis
   Tarybos pirmininkas įgaliojamas paskirti asmenį, įgaliotą Europos bendrijos vardu deponuoti Susitarimo 12 straipsnyje numatytą patvirtinimo aktą, kuriuo išreiškiamas Bendrijos sutikimas prisiimti pareigas.
   3 straipsnis
   Susitarimo 3 straipsniu įsteigtame Jungtiniame komitete Bendrijai atstovauja Komisija.
   4 straipsnis
   1.   Bendrijos poziciją Jungtiniame komitete dėl jo darbo tvarkos taisyklių, kaip reikalaujama susitarimo 3 straipsnio 2 dalyje, priima Komisija, pasikonsultavusi su Tarybos paskirtu specialiu komitetu.
   2.   Bendrijos poziciją dėl visų kitų Jungtinio komiteto sprendimų Komisijos teikimu kvalifikuota balsų dauguma priima Taryba.
   5 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje 2008 m. sausio 28 d.

            Tarybos vardu

            Pirmininkas

         D. RUPEL

   BAIGIAMASIS AKTAS

   Įgaliotieji atstovai priėmė tokias toliau išvardytas bendras deklaracijas, kurios pridedamos prie baigiamojo akto:

               1.

               Susitariančiųjų Šalių bendra deklaracija dėl glaudaus dialogo.

               2.

               Susitariančiųjų Šalių bendra deklaracija dėl Europos Parlamento ir Tarybos direktyvos 95/46/EB dėl duomenų apsaugos.

         Įgaliotieji atstovai taip pat priėmė toliau išvardytas deklaracijas, kurios pridedamos prie baigiamojo akto:

               1.

               Šveicarijos deklaracija, susijusi su 4 straipsnio 3 dalimi, dėl laiko terminų priimant naujas Dublino/Eurodac acquis plėtojančias nuostatas.

               2.

               Europos Komisijos deklaracija dėl komitetų, kurie padeda Europos Komisijai įgyvendinti vykdomuosius įgaliojimus.

      Hecho en Luxemburgo, el veintiséis de octubre de dos mil cuatro.
      V Lucemburku dne dvacátého šestého října dva tisíce čtyři.
      Udfærdiget i Luxembourg den seksogtyvende oktober to tusind og fire.
      Geschehen zu Luxemburg am sechsundzwanzigsten Oktober zweitausendvier.
      Kahe tuhande neljanda aasta oktoobrikuu kahekümne kuuendal päeval Luxembourgis.
      Έγινε στo Λουξεμβούργο, στις είκοσι έξι Οκτωβρίου δύο χιλιάδες τέσσερα.
      Done at Luxembourg on the twenty-sixth day of October in the year two thousand and four.
      Fait à Luxembourg, le vingt-six octobre deux mille quatre.
      Fatto a Lussemburgo, addì ventisei ottobre duemilaquattro.
      Luksemburgā, divi tūkstoši ceturtā gada divdesmit sestajā oktobrī.
      Priimta du tūkstančiai ketvirtų metų spalio dvidešimt šeštą dieną Liuksemburge.
      Kelt Luxembourgban, a kettőezer-negyedik év október havának huszonhatodik napján.
      Magħmula fil-Lussemburgu fis-sitta u għoxrin jum ta' Ottubru tas-sena elfejn u erbgħa.
      Gedaan te Luxemburg, de zesentwintigste oktober tweeduizend vier.
      Sporządzono w Luksemburgu dnia dwudziestego szóstego października roku dwa tysiące czwartego.
      Feito no Luxemburgo, em vinte e seis de Outubro de dois mil e quatro.
      V Luxemburgu dvadsiateho šiesteho októbra dvetisícštyri.
      V Luxembourgu, dne šestindvajsetega oktobra leta dva tisoč štiri.
      Tehty Luxemburgissa kahdentenakymmenentenäkuudentena päivänä lokakuuta vuonna kaksituhattaneljä.
      Som skedde i Luxemburg den tjugosjätte oktober tjugohundrafyra.

         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapens vägnar

         Für die Schweizerische Eidgenossenschaft
         Pour la Confédération suisse
         Per la Confederazione svizzera

   SUSITARIANČIŲJŲ ŠALIŲ BENDROS DEKLARACIJOS

   KITOS DEKLARACIJOS

   BENDRA DEKLARACIJA DĖL MIŠRIŲ KOMITETŲ BENDRŲ POSĖDŽIŲ
   Europos Komisijos delegacija,
   Islandijos Respublikos ir Norvegijos Karalystės Vyriausybių delegacijos,
   Šveicarijos Konfederacijos Vyriausybės delegacija,

               —

               Nusprendė rengti bendrus mišrių komitetų, įsteigtų, Susitarimu dėl Europos bendrijos ir Islandijos bei Norvegijos susitarimą dėl kriterijų ir mechanizmų, kuriais remiantis būtų nustatyta valstybė, atsakinga už valstybei narei arba Islandijai ar Norvegijai pateikto prašymo dėl prieglobsčio nagrinėjimą, ir Europos bendrijos ir Šveicarijos Konfederacijos susitarimu dėl kriterijų ir mechanizmų, padedančių nustatyti valstybę, atsakingą už valstybėje narėje ar Šveicarijoje pateikto prieglobsčio prašymo nagrinėjimą, neatsižvelgdamos į posėdžio lygį.

               —

               Atkreipkite dėmesį į tai, jog tas faktas, kad šie posėdžiai yra bendri, reikalauja pragmatiškų priemonių dėl tokių posėdžių pirmininko buveinės, kai pirmininkauja asocijuotos šalys pagal Europos bendrijos ir Šveicarijos Konfederacijos susitarimą dėl kriterijų ir mechanizmų, kuriais remiantis būtų nustatyta valstybė, atsakinga už valstybei narei ar Šveicarijai pateikto prašymo dėl prieglobsčio nagrinėjimą, arba Europos bendrijos ir Islandijos Respublikos bei Norvegijos Karalystės susitarimą dėl kriterijų ir mechanizmų, kuriais remiantis būtų nustatyta valstybė, atsakinga už valstybei narei arba Islandijai ar Norvegijai pateikto prašymo dėl prieglobsčio nagrinėjimą.

               —

               Atkreipkite dėmesį į asocijuotų šalių pageidavimą esant būtinybei atsisakyti pirmininkavimo ir abėcėlės tvarka pagal pavadinimus paskirstyti jį nuo Europos Bendrijos ir Šveicarijos Konfederacijos susitarimo dėl kriterijų ir mechanizmų, kuriais remiantis būtų nustatyta valstybė, atsakinga už valstybei narei arba Šveicarijai pateikto prašymo dėl prieglobsčio nagrinėjimą, įsigaliojimo datos.

          ---documentbreak---

               27.2.2008

               LT

               Europos Sąjungos oficialusis leidinys

               L 53/5

         EUROPOS BENDRIJOS
   ir Šveicarijos Konfederacijos susitarimas dėl kriterijų ir mechanizmų, padedančių nustatyti valstybę, atsakingą už valstybėje narėje ar Šveicarijoje pateikto prieglobsčio prašymo nagrinėjimą
   EUROPOS BENDRIJA
   ir
   ŠVEICARIJOS KONFEDERACIJA,
   toliau – Susitariančiosios Šalys,
   KADANGI Europos Sąjungos Taryba 2003 m. vasario 18 d. priėmė Reglamentą (EB) Nr. 343/2003, nustatantį valstybės narės, atsakingos už trečiosios šalies piliečio vienoje iš valstybių narių pateikto prieglobsčio prašymo nagrinėjimą, nustatymo kriterijus ir mechanizmus (1) (toliau – Dublino reglamentas), kuris pakeitė 1990 m. birželio 15 d. Dubline pasirašytą konvenciją dėl valstybės, atsakingos už vienoje iš Europos Bendrijų valstybių narių pateikto prieglobsčio prašymo nagrinėjimą, nustatymo kriterijus ir mechanizmus (2) (toliau – Dublino konvencija), ir Europos Bendrijų Komisija 2003 m. rugsėjo 2 d. priėmė Reglamentą (EB) Nr. 1560/2003, nustatantį išsamias Tarybos reglamento (EB) Nr. 343/2003, nustatančio valstybės narės, atsakingos už trečiosios šalies piliečio vienoje iš valstybių narių pateikto prieglobsčio prašymo nagrinėjimą, nustatymo kriterijus ir mechanizmus, taikymo taisykles (3) (toliau – reglamentas, nustatantis Dublino konvencijos taikymo taisykles);
   KADANGI Europos Sąjungos Taryba norėdama apibrėžti Susitariančiąją Šalį, kuri yra atsakinga už prieglobsčio prašymo nagrinėjimą pagal Dublino konvenciją, 2000 m. gruodžio 11 d. priėmė Reglamentą (EB) Nr. 2725/2000 dėl, Eurodac sistemos sukūrimo pirštų atspaudams lyginti siekiant veiksmingiau taikyti Dublino konvenciją (4) (toliau – Eurodac reglamentas) ir 2002 m. vasario 28 d. priėmė Reglamentą (EB) Nr. 407/2002, nustatantį tam tikras taisykles įgyvendinant Reglamentą (EB) Nr. 2725/2000 dėl Eurodac sistemos sukūrimo pirštų atspaudams lyginti, siekiant veiksmingiau taikyti Dublino konvenciją (5) (toliau – reglamentas, nustatantis Eurodac taikymo taisykles);
   KADANGI 1995 m. spalio 24 d. Europos Parlamento ir Tarybos direktyvą 95/46/EB dėl asmenų apsaugos tvarkant asmens duomenis ir dėl laisvo tokių duomenų judėjimo (6) (toliau – direktyva dėl asmens duomenų apsaugos) Šveicarijos Konfederacija turi taikyti taip pat kaip taiko Europos Sąjungos valstybės narės apdorodamos duomenis siekdama šio Susitarimo tikslų;
   ATSIŽVELGDAMA į Šveicarijos Konfederacijos geografinę padėtį;
   KADANGI Šveicarijos Konfederacijos dalyvavimas Bendrijos acquis, susijusiame su Dublino ir Eurodac reglamentais (toliau – Dublino/Eurodac acquis), leis sustiprinti Europos bendrijos ir Šveicarijos Konfederacijos bendradarbiavimą;
   KADANGI Europos bendrija remdamasi Dublino konvencija su Islandijos Respublika ir Norvegijos Karalyste sudarė susitarimą dėl valstybės, atsakingos už vienoje iš valstybių narių, Islandijoje ar Norvegijoje pateikto prieglobsčio prašymo nagrinėjimą, nustatymo kriterijus ir mechanizmus (7);
   KADANGI yra pageidautina, kad Šveicarijos Konfederacija tokiomis pačiomis teisėmis kaip Islandija ir Norvegija prisijungtų įgyvendinant, taikant ir plėtojant Dublino/Eurodac acquis;
   KADANGI turėtų būti sudarytas Europos bendrijos ir Šveicarijos Konfederacijos susitarimas, kuriame būtų numatytos panašios teisės ir įsipareigojimai kaip ir Europos bendrijos ir Islandijos bei Norvegijos susitarime;
   ĮSITIKINUSIOS, kad Europos bendrija ir Šveicarijos Konfederacija turi bendradarbiauti įgyvendinant, praktikoje taikant ir toliau plėtojant Dublino/Eurodac acquis;
   KADANGI norint įjungti Šveicarijos Konfederaciją į tas Europos Sąjungos veiklas, kurioms yra taikomas šis Susitarimas, ir suteikti galimybę šiai šaliai dalyvauti minėtose veiklose, yra būtina įsteigti komitetą remiantis tuo pačiu modeliu kaip ir numatytas Islandijos bei Norvegijos asociacijose;
   KADANGI bendradarbiavimas tose srityse, kurioms yra taikomi Dublino ir Eurodac reglamentai, remiasi laisvės, demokratijos, teisinės valstybės ir pagarbos žmogaus teisėms principais, kurie buvo paskelbti 1950 m. lapkričio 4 d. Europos žmogaus teisių ir pagrindinių laisvių apsaugos konvencijoje;
   KADANGI Europos bendrijos steigimo sutarties IV antraštinės dalies ir aktų, priimtų remiantis šia antraštine dalimi, nuostatos netaikomos Danijos Karalystei, kaip numato Amsterdamo sutartimi prie Europos Sąjungos sutarties ir Europos bendrijos steigimo sutarties pridėtas protokolas dėl Danijos pozicijos, bet turėtų būti sudaryta galimybė Šveicarijos Konfederacijai ir Danijai dvišaliuose santykiuose taikyti esmines šio Susitarimo nuostatas;
   KADANGI yra būtina užtikrinti, kad valstybės, su kuriomis Europos bendrija įkūrė asociaciją Dublino/Eurodac acquis įgyvendinti, taikyti ir plėtoti, taikytų minėtą acquis palaikydamos tarpusavio santykius;
   KADANGI siekiant užtikrinti gerą Dublino/Eurodac acquis funkcionavimą reikia tuo pačiu metu taikyti šį Susitarimą ir įvairių šalių, prisijungusių ar dalyvaujančių įgyvendinant ir plėtojant Dublino/Eurodac acquis, susitarimus, kurie reglamentuoja jų tarpusavio santykius;
   ATSIŽVELGDAMOS į Šveicarijos Konfederacijos prisijungimą įgyvendinant, taikant ir plėtojant Šengeno acquis;
   ATSIŽVELGDAMOS į ryšį tarp Šengeno acquis ir Dublino/Eurodac acquis;
   KADANGI norint nepažeisti to ryšio tuo pačiu reikia taikyti Dublino/Eurodac acquis ir Šengeno acquis,
   SUSITARĖ DĖL ŠIŲ NUOSTATŲ:
   1 Straipsnis
   1.   Šias nuostatas:

               —

               Dublino reglamento,

               —

               Eurodac reglamento,

               —

               reglamento, nustatančio Eurodac taikymo taisykles, ir

               —

               reglamento, nustatančio Dublino taikymo taisykles,

         Šveicarijos Konfederacija (toliau – Šveicarija) įgyvendina ir taiko bendradarbiaudama su Europos Sąjungos valstybėmis narėmis (toliau – valstybės narės).
   2.   Valstybės narės 1 dalyje minimų reglamentų nuostatas taiko Šveicarijos atžvilgiu.
   3.   Nepažeidžiant 4 straipsnio Šveicarija taip pat taiko Europos bendrijos priimtus aktus ar priemones, kurie iš dalies pakeičia ar papildo 1 dalyje minimas nuostatas ir sprendimus, priimtus laikantis šiose nuostatose numatytų procedūrų.
   4.   Šveicarija mutatis mutandis įgyvendina ir taiko direktyvos dėl asmens duomenų apsaugos nuostatas taip, kaip taiko valstybės narės apdorodamos duomenis 1 dalyje minimų nuostatų įgyvendinimo ir taikymo tikslams.
   5.   1 ir 2 dalies tikslams nuorodos į „valstybes nares“ minėtose nuostatose laikomos ir kaip nuorodos į Šveicariją.
   2 Straipsnis
   1.   Rengdama naujas įstatymines nuostatas, iš dalies keičiančias ar papildančias 1 straipsnio nuostatas, Europos Bendrijų Komisija (toliau – Komisija) veda neformalias konsultacijas su Šveicarijos ekspertais, taip pat kaip rengdama pasiūlymus veda konsultacijas su valstybių narių ekspertais.
   2.   Kai Komisija perduoda 1 dalyje minimus pasiūlymus Europos Parlamentui ir Europos Sąjungos Tarybai (toliau – Taryba) nusiunčia tų pasiūlymų kopiją ir Šveicarijai.
   Vienos iš Susitariančiųjų Šalių prašymu pagal 3 straipsnį įsteigtame mišriame komitete gali būti surengtas išankstinis pasikeitimas nuomonėmis.
   3.   Susitariančiosios Šalys vienos iš jų prašymu dar kartą veda konsultacijas mišriame komitete svarbiais etapais prieš priimant 1 dalyje minimas įstatymines nuostatas nenutrūkstamai keisdamosi informacija ir konsultuodamosi.
   4.   Susitariančiosios Šalys keisdamosi informacija ir konsultuodamosi geranoriškai bendradarbiauja, kad mišraus komiteto darbui remiantis šiuo Susitarimu būtų sudarytos geros sąlygos.
   5.   Šveicarijos Vyriausybės atstovai turi teisę mišriame komitete pateikti pasiūlymus dėl 1 dalyje minimų klausimų.
   6.   Komisija užtikrina kuo gausesnį Šveicarijos ekspertų dalyvavimą atitinkamose srityse rengiant priemonių projektus, kurie vėliau pateikiami komitetams, padedantiems Komisijai įgyvendinti vykdomąją valdžią. Tokiu būdu Komisija rengdama priemones su Šveicarijos ekspertais konsultuojasi taip pat kaip konsultuojasi su valstybių narių ekspertais.
   7.   Tuo atveju, kai į Tarybą kreipiamasi laikantis atitinkamiems komitetams taikomos procedūros, Komisija perduoda Tarybai Šveicarijos ekspertų nuomonę.
   3 Straipsnis
   1.   Įsteigiamas mišrus komitetas, sudarytas iš Susitariančiųjų Šalių atstovų.
   2.   Mišrus komitetas priima savo vidaus reglamentą konsensuso keliu.
   3.   Mišrus komitetas renkasi pirmininko iniciatyva arba vieno iš jo narių prašymu.
   4.   Mišrus komitetas renkasi atitinkamu lygmeniu, priklausomai nuo poreikių, analizuoti 1 dalyje minimų nuostatų įgyvendinimo ir praktinio taikymo klausimus bei pasikeisti nuomonėmis dėl aktų ar priemonių, iš dalies keičiančių ar papildančių 1 straipsnyje minimas nuostatas, rengimo.
   Mišrus komitetas yra įgaliotas vykdyti bet kokį keitimąsi su šiuo Susitarimu susijusia informacija.
   5.   Mišriam komitetui pirmininkauja Europos bendrijos atstovas ir Šveicarijos Vyriausybės atstovas pasikeisdami kas šešis mėnesius.
   4 Straipsnis
   1.   Vadovaujantis 2 dalimi, kai Taryba priima aktus ar priemones, iš dalies keičiančius ar papildančius 1 straipsnyje minimas nuostatas, ir kai aktai ar priemonės yra priimami pagal tose nuostatose numatytas procedūras, šiuos aktus ar priemones valstybės narės ir Šveicarija pradeda taikyti kartu, nebent aktuose ar priemonėse nurodyta kitaip.
   2.   Komisija nedelsdama praneša Šveicarijai apie 1 dalyje minimų aktų ar priemonių priėmimą. Šveicarija išreiškia savo nuomonę dėl jų turinio priimtinumo ir perkėlimo į jos vidaus teisę. Tokia nuomonė per trisdešimt dienų nuo atitinkamų aktų ar priemonių priėmimo pranešama Komisijai.
   3.   Jei minėtų aktų ar priemonių turinys Šveicarijai prisijungti leidžia tik įgyvendinus konstitucinius reikalavimus, Šveicarija pranešime apie tai informuoja Komisiją. Šveicarija nedelsdama raštu informuoja Komisiją apie konstitucinių reikalavimų įvykdymą. Jei nereikia rengti referendumo, pranešimas nusiunčiamas tuoj pat, kai tik ateina nustatytas terminas referendumo surengimui. Jei reikia rengti referendumą, Šveicarija pranešimą nusiunčia ne vėliau kaip per dvejus metus nuo pranešimo apie referendumą nusiuntimo. Nuo tada, kai nustatoma akto ar priemonės įsigaliojimo data Šveicarijoje, ir iki tol, kol ji praneša apie konstitucinių reikalavimų įgyvendinimą, Šveicarija laikinai taiko atitinkamos priemonės ar akto nuostatas ten, kur yra įmanoma taikyti.
   4.   Jei Šveicarija negali laikinai taikyti atitinkamos priemonės ar akto nuostatų ir jei dėl to sutrinka bendradarbiavimas pagal Dublino/Eurodac reglamentus, situaciją analizuoja mišrus komitetas. Europos Komisija gali Šveicarijos atžvilgiu imtis proporcingų priemonių, reikalingų geram bendradarbiavimui pagal Dublino/Eurodac reglamentus užtikrinti.
   5.   Šveicarijai priėmus 1 dalyje minimų aktų ir priemonių nuostatas nustatomos Šveicarijos ir Europos Sąjungos valstybių narių teisės ir įsipareigojimai.
   6.   Jei:

               a)

               Šveicarija praneša apie sprendimą nepriimti 1 dalyje minimų aktų ar priemonių, kurioms taikomos šiame Susitarime numatytos procedūros, nuostatų; arba jei

               b)

               Šveicarija per trisdešimt dienų, kaip numatyta 2 dalyje, nenusiunčia pranešimo; arba jei

               c)

               Šveicarija nenusiunčia pranešimo atėjus nustatytam referendumo surengimo terminui ar, jei rengiamas referendumas, nenusiunčia pranešimo per dvejus metus, kaip numatyta 3 dalyje, arba įsigaliojus aktui ar priemonei jos laikinai netaiko, kaip yra numatyta toje pačioje dalyje,

         šio Susitarimo taikymas sustabdomas.
   7.   Mišrus komitetas nagrinėja klausimą, dėl kurio buvo sustabdytas Susitarimo taikymas, ir per 90 dienų stengiasi pašalinti kliūtis, neleidžiančias priimti ar ratifikuoti Susitarimo. Išanalizavęs visas kitas galimybes geram šio Susitarimo funkcionavimui užtikrinti, įskaitant galimybę priimti lygiavertes įstatymines nuostatas, jis gali nuspręsti vėl taikyti šį Susitarimą vieningai priimdamas sprendimą. Jei Susitarimo taikymas praėjus 90 dienų ir toliau lieka sustabdytas, Susitarimo taikymas nutraukiamas.
   5 Straipsnis
   1.   Kad būtų įgyvendintas Susitariančiųjų Šalių keliamas tikslas kuo labiau suvienodinti 1 straipsnyje minimų nuostatų taikymą ir aiškinimą, mišrus komitetas nuolat stebi su šiomis nuostatomis susijusius Europos Bendrijų Teisingumo Teismo (toliau – Teisingumo Teismas) jurisprudencijos pasikeitimus ir Šveicarijos jurisprudencijos, susijusios su šiomis nuostatomis, pasikeitimus. Šiam tikslui Susitariančiosios Šalys susitaria nedelsdamos pranešti apie jurisprudencijos pasikeitimus.
   2.   Šveicarija Teisingumo Teismui gali pateikti rašytinį pranešimą ar pastabas, kai valstybės narės teisingumo institucijos kreipiasi į Teisingumo Teismą su 1 straipsnyje minimos nuostatos aiškinimu susijusiais klausimais.
   6 Straipsnis
   1.   Kiekvienais metais Šveicarija mišriam komitetui pateikia ataskaitą apie tai, kaip šalies administracinės ir teisingumo institucijos taikė bei aiškino 1 straipsnyje minimas ir, esant reikalui, Teisingumo Teismo išaiškintas nuostatas.
   2.   Jei mišrus komitetas per du mėnesius nuo tada, kai gauna pranešimą apie esminį skirtumą tarp Teisingumo Teismo ir Šveicarijos jurisprudencijos nuostatų arba esminį skirtumą, iškilusį suinteresuotoms valstybėms narėms ir Šveicarijos institucijoms taikant 1 straipsnyje minimas nuostatas, negali užtikrinti vienodo nuostatų taikymo ir aiškinimo, taikoma 7 straipsnyje numatyta procedūra.
   7 Straipsnis
   1.   Jei kyla ginčas dėl šio Susitarimo taikymo ar aiškinimo arba jei susidaro 6 straipsnio 2 dalyje minima situacija, klausimas oficialiai įrašomas į mišraus komiteto ministrų lygmenyje dienotvarkę kaip ginčytinas klausimas.
   2.   Mišrus komitetas ginčą išspręsti turi per 90 dienų nuo dienotvarkės, į kurią įrašytas ginčytinas klausimas, priėmimo.
   3.   Jei per 2 dalyje numatytą 90 dienų laikotarpį mišrus komitetas neišsprendžia ginčo, terminas pratęsiamas 90 dienų, kad būtų priimtas galutinis sprendimas. Jei mišrus komitetas nepriima sprendimo pasibaigus šiam laikotarpiui, šis sprendimas nebegalioja nuo paskutinės minėto laikotarpio dienos.
   8 Straipsnis
   1.   Šveicarija į Europos Bendrijų bendrą biudžetą įneša metinį, administracinėms ir veiklos išlaidoms, susijusioms su Eurodac centrinio padalinio įsikūrimu ir funkcionavimu, padengti skirtą įnašą, kurį sudaro 7,286 % nuo pradinės 11 675 000 EUR sumos, ir nuo 2004 biudžetinių metų įneša metinį įnašą, kurį sudaro 7,286 % nuo atitinkamų biudžetinių asignavimų minimiems finansiniams metams.
   Šveicarija, atsižvelgiant į jos bendrą vidaus produktą palyginus su visų dalyvaujančių šalių bendru vidaus produktu, į Europos Bendrijų bendrą biudžetą įneša metinį įnašą, skirtą administracinėms ar veiklos išlaidoms, susijusioms su šio Susitarimo taikymu.
   2.   Šveicarija turi teisę gauti su šiuo Susitarimu susijusius dokumentus ir mišraus komiteto susirinkimo metu prašyti, kad būtų atliktas vertimas viena iš jos pasirinktų oficialių Europos Bendrijų institucijų kalbų.
   9 Straipsnis
   Nacionalinė Šveicarijos kontrolės institucija, atsakinga už duomenų apsaugą, ir nepriklausoma pagal Europos bendrijos steigimo sutarties 286 straipsnio 2 dalį įsteigta kontrolės institucija bendradarbiauja tiek, kiek tai yra reikalinga jų darbui ir ypatingai keičiasi visa naudinga informacija. Šios dvi institucijos bendru sutarimu nustato jų bendradarbiavimą reglamentuojančias taisykles.
   10 Straipsnis
   1.   Šis Susitarimas nedaro jokios įtakos kitiems Europos bendrijos ir Šveicarijos sudarytiems susitarimams.
   2.   Šis Susitarimas nedaro jokios įtakos tiems susitarimams, kurie ateityje gali būti sudaryti tarp Europos bendrijos ir Šveicarijos.
   11 Straipsnis
   1.   Danijos Karalystė gali išreikšti pageidavimą dalyvauti vykdant šį Susitarimą. Susitariančiosios Šalys, Danijos Karalystei pritarus, šio Susitarimo protokole nustato tokio dalyvavimo sąlygas.
   2.   Šveicarija ir Islandijos Respublika bei Norvegijos Karalystė sudaro susitarimą, nustatantį šalių teises ir įsipareigojimus pagal atitinkamų šalių asociacijų įgyvendinant, taikant ir plėtojant Dublino/Eurodac acquis nuostatas.
   12 Straipsnis
   1.   Šis Susitarimas teikiamas Susitariančiosioms Šalims ratifikuoti ar patvirtinti. Ratifikavimo ar patvirtinimo dokumentai pateikiami Tarybos generaliniam sekretoriui, kuris tampa jų depozitoriumi.
   2.   Šis Susitarimas įsigalioja pirmą kito mėnesio dieną po to, kai depozitorius Susitariančiosioms Šalims praneša apie paskutinio ratifikavimo ar patvirtinimo dokumento pateikimą.
   3.   2 ir 3 straipsniai ir 4 straipsnio 2 dalies pirmas sakinys laikinai taikomi nuo šio Susitarimo pasirašymo datos.
   13 Straipsnis
   Po šio Susitarimo pasirašymo, bet dar prieš jam įsigaliojant, priimtiems aktams ar priemonėms taikomas 4 straipsnio 2 dalies paskutiniame sakinyje minimas trisdešimties dienų laikotarpis, pradedamas skaičiuoti nuo šio Susitarimo įsigaliojimo dienos.
   14 Straipsnis
   1.   Šis Susitarimas taikomas tik tuomet, jei taikomi 11 straipsnyje minimi susitarimai.
   2.   Šis Susitarimas taip pat taikomas tik tuomet, jei taikomas Europos Sąjungos, Europos bendrijos ir Šveicarijos susitarimas dėl šios valstybės asociacijos įgyvendinant, taikant ir plėtojant Šengeno acquis.
   15 Straipsnis
   1.   Lichtenšteinas gali prisijungti prie šio Susitarimo.
   2.   Prisijungus Lichtenšteinui prie šio Susitarimo pridedamas protokolas, nustatantis visas su prisijungimu susijusias sąlygas, įskaitant Lichtenšteino ir Šveicarijos bei Lichtenšteino ir Europos bendrijos ir jos valstybių narių teises ir įsipareigojimus.
   16 Straipsnis
   1.   Kiekviena Susitariančioji Šalis gali denonsuoti šį Susitarimą nusiųsdama depozitoriui raštišką pranešimą. Pranešimas pradeda veikti praėjus šešiems mėnesiams po jo pateikimo.
   2.   Šis Susitarimas yra laikomas denonsuotu, jei Šveicarija denonsuoja vieną iš 11 straipsnyje minimų susitarimų arba 14 straipsnio 2 dalyje minimą susitarimą.
   17 Straipsnis
   1.   Šis Susitarimas sudaromas dviem egzemplioriais anglų, čekų, danų, estų, graikų, ispanų, italų, latvių, lenkų, lietuvių, olandų, portugalų, prancūzų, slovakų, slovėnų, suomių, švedų, vengrų ir vokiečių kalbomis. Visi tekstai yra autentiški.
   2.   Teksto maltiečių kalba autentiškumą Susitariančiosioms Šalims patvirtina pasikeisdamos laiškais. Jis yra autentiškas kaip ir tekstai 1 dalyje nurodytomis kalbomis.

      TAI PATVIRTINDAMI, tinkamai įgalioti atstovai pasirašė šį Susitarimą.
      Hecho en Luxemburgo, el veintiséis de octubre de dos mil cuatro.
      V Lucemburku dne dvacátého šestého října dva tisíce čtyři.
      Udfærdiget i Luxembourg den seksogtyvende oktober to tusind og fire.
      Geschehen zu Luxemburg am sechsundzwanzigsten Oktober zweitausendvier.
      Kahe tuhande neljanda aasta oktoobrikuu kahekümne kuuendal päeval Luxembourgis.
      Έγινε στo Λουξεμβούργο, στις είκοσι έξι Οκτωβρίου δύο χιλιάδες τέσσερα.
      Done at Luxembourg on the twenty-sixth day of October in the year two thousand and four.
      Fait à Luxembourg, le vingt-six octobre deux mille quatre.
      Fatto a Lussemburgo, addì ventisei ottobre duemilaquattro.
      Luksemburgā, divi tūkstoši ceturtā gada divdesmit sestajā oktobrī.
      Priimta du tūkstančiai ketvirtų metų spalio dvidešimt šeštą dieną Liuksemburge.
      Kelt Luxembourgban, a kettőezer-negyedik év október havának huszonhatodik napján.
      Magħmula fil-Lussemburgu fis-sitta u għoxrin jum ta' Ottubru tas-sena elfejn u erbgħa.
      Gedaan te Luxemburg, de zesentwintigste oktober tweeduizend vier.
      Sporządzono w Luksemburgu dnia dwudziestego szóstego października roku dwa tysiące czwartego.
      Feito no Luxemburgo, em vinte e seis de Outubro de dois mil e quatro.
      V Luxemburgu dvadsiateho šiesteho októbra dvetisícštyri.
      V Luxembourgu, dne šestindvajsetega oktobra leta dva tisoč štiri.
      Tehty Luxemburgissa kahdentenakymmenentenäkuudentena päivänä lokakuuta vuonna kaksituhattaneljä.
      Som skedde i Luxemburg den tjugosjätte oktober tjugohundrafyra.

         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapens vägnar

         Für die Schweizerische Eidgenossenschaft
         Pour la Confédération suisse
         Per la Confederazione svizzera

      (1)  OL L 50, 2003 2 25, p. 1.

      (2)  OL C 254, 1997 8 19, p. 1.

      (3)  OL L 222, 2003 9 5, p. 3.

      (4)  OL L 316, 2000 12 15, p. 1.

      (5)  OL L 62, 2002 3 5, p. 1.

      (6)  OL L 281, 1995 11 23, p. 31. Direktyva su pakeitimais, padarytais Europos Parlamento ir Tarybos reglamentu (EB) Nr. 1882/2003 (OL L 284, 2003 10 3, p. 1).

      (7)  OL L 93, 2001 4 3, p. 38.


title: 2016 m. balandžio 28 d. Europos Parlamento sprendimas (ES) 2016/1486 dėl Energetikos reguliavimo institucijų bendradarbiavimo agentūros 2014 finansinių metų biudžeto įvykdymo patvirtinimo

text:
14.9.2016

               LT

               Europos Sąjungos oficialusis leidinys

               L 246/167

         EUROPOS PARLAMENTO SPRENDIMAS (ES) 2016/1486
   2016 m. balandžio 28 d.
   dėl Energetikos reguliavimo institucijų bendradarbiavimo agentūros 2014 finansinių metų biudžeto įvykdymo patvirtinimo
   EUROPOS PARLAMENTAS,

               —

               atsižvelgdamas į Energetikos reguliavimo institucijų bendradarbiavimo agentūros 2014 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Energetikos reguliavimo institucijų bendradarbiavimo agentūros 2014 finansinių metų metinių ataskaitų kartu su Agentūros atsakymu (1),

               —

               atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2014 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (2),

               —

               atsižvelgdamas į Tarybos 2016 m. vasario 12 d. rekomendaciją dėl patvirtinimo, kad Agentūra įvykdė 2014 finansinių metų biudžetą (05584/2016 – C8-0089/2016),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 2009 m. liepos 13 d. Europos Parlamento ir Tarybos reglamentą (EB) Nr. 713/2009, įsteigiantį Energetikos reguliavimo institucijų bendradarbiavimo agentūrą (4), ypač į jo 24 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (5) 185 straipsnyje,

               —

               atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 (6) 208 straipsnyje, ypač į jo 108 straipsnį,

               —

               atsižvelgdamas į Darbo tvarkos taisyklių 94 straipsnį ir V priedą,

               —

               atsižvelgdamas į Biudžeto kontrolės komiteto pranešimą (A8–0087/2016),

               1.

               patvirtina Energetikos reguliavimo institucijų bendradarbiavimo agentūros direktoriui, kad Agentūros 2014 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Energetikos reguliavimo institucijų bendradarbiavimo agentūros direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 409, 2015 12 9, p. 18.

      (2)  Žr. 1 išnašą.

      (3)  OL L 298, 2012 10 26, p. 1.

      (4)  OL L 211, 2009 8 14, p. 1.

      (5)  OL L 357, 2002 12 31, p. 72.

      (6)  OL L 328, 2013 12 7, p. 42.